**Anexă la Ordinul Ministrului Mediului,**

**Apelor și Pădurilor nr. ......./………………**

|  |
| --- |
| **PLANUL NAȚIONAL DE REDRESARE ȘI REZILIENȚĂ** |
| Ghid specific - CONDIȚII de ACCESARE a FONDURILOR europene aferente pnrrÎN CADRUL APELULUI DE PROIECTE**PNRR/2022/C3/S/I.1.D** |

Contents

[1 INFORMAȚII OBIECTIV DE INVESTIȚII 5](#_Toc108511333)

[1.1 Pilonul, Componenta, Obiectivul General 5](#_Toc108511334)

[1.2 Informații despre apelurile de proiecte 6](#_Toc108511335)

[1.2.1 Ce tip de proiecte se lansează? 6](#_Toc108511336)

[1.2.2 Perioada în care pot fi depuse cereri de finanțare 7](#_Toc108511337)

[1.3 Activitățile sprijinite în cadrul investiției 7](#_Toc108511338)

[1.4 Tipuri de solicitanți 7](#_Toc108511339)

[1.5 Alocarea apelului de proiecte 7](#_Toc108511340)

[1.5.1 Alocarea financiară totală 7](#_Toc108511341)

[1.5.2 Alocarea financiară la nivel de proiect 8](#_Toc108511342)

[1.6 Indicatorii apelului de proiecte 11](#_Toc108511343)

[2 Ajutor de stat 11](#_Toc108511344)

[2.1 Definiții și abrevieri 12](#_Toc108511345)

[3 Evaluarea, Eligibilitatea Solicitantului, Proiectului, Eligibilitatea Cheltuielilor și Selecția Proiectelor 14](#_Toc108511346)

[3.1 Evaluarea eligibilității solicitantului și a proiectului 14](#_Toc108511347)

[3.1.1 Solicitantul se încadrează în categoria solicitanților eligibili 15](#_Toc108511348)

[3.1.2 În cazul în care un solicitant nu este autorizat să desfășoare codurile CAEN 3821, 3822, 3832 și 3831 la depunerea cererii de finanțare, acesta va prezenta la semnarea contractului certificat constatator din care să rezulte autorizarea a cel puțin unul dintre aceste coduri CAEN. 16](#_Toc108511349)

[3.1.3 Solicitantul și/sau reprezentantul legal NU se încadrează în niciuna dintre situațiile de neeligibilitate prezentate în Declarația de eligibilitate (Anexa 5) 16](#_Toc108511350)

[3.1.4 Solicitantul face dovada capacității de finanțare a proiectului pentru cheltuielile neeligibile 17](#_Toc108511351)

[3.1.5 Solicitantul se angajează că va menține investiția în regiunea beneficiară pe o perioadă de minimum 5 ani, respectiv 3 ani de la data ultimei plăți, după caz. 17](#_Toc108511352)

[3.1.6 Solicitantul se angajează că va asigura mentenanța investiției pe o perioadă de minimum 5 ani de la data ultimei plăți 18](#_Toc108511353)

[3.1.7 Solicitantul trebuie să demonstreze disponibilitatea imobilelor pe care se propune a se realiza investiția 18](#_Toc108511354)

[3.1.8 Activitățile propuse prin proiect se încadrează în acțiunile eligibile specifice sprijinite în cadrul prezentei investiții 18](#_Toc108511355)

[3.1.9 Proiectul propus spre finanțare se încadrează în valoarea maximă eligibilă 19](#_Toc108511356)

[3.1.10 Proiectul propus spre finanțare include doar activități desfășurate după 1 februarie 2020 19](#_Toc108511357)

[3.1.11 Perioada de implementare a proiectului nu depășește 30 iunie 2026. 19](#_Toc108511358)

[3.1.12 Proiectul respectă principiul „Do No Significant Harm” (DNSH) 19](#_Toc108511359)

[3.1.13 Respectarea principiilor privind dezvoltarea durabilă, egalitatea de șanse, de gen, nediscriminarea, accesibilitatea 19](#_Toc108511360)

[3.1.14 Proiectul depus în cadrul apelului de proiecte respectă următoarele condiții: 20](#_Toc108511361)

[3.2 Eligibilitatea cheltuielilor 20](#_Toc108511362)

[3.3 Selecția proiectelor 23](#_Toc108511363)

[3.4 Depunerea și soluționarea contestațiilor 23](#_Toc108511364)

[3.5 Renunțarea la cererea de finanțare 23](#_Toc108511365)

[4 Depunerea și completarea cererilor de finanțare 24](#_Toc108511366)

[4.1 Modalitatea de depunere a cererilor de finanțare 24](#_Toc108511367)

[4.2 Limba utilizată la completarea cererii de finanțare 24](#_Toc108511368)

[4.3 Cererea de finanțare și Anexe 24](#_Toc108511369)

[4.3.1 Documentele statutare ale solicitantului (la depunerea cererii de finanțare) 25](#_Toc108511370)

[4.3.2 Documente privind identificarea reprezentantului legal al solicitantului (la depunerea cererii de finanțare și, dacă este cazul, la contractare – pentru modificări ale reprezentantului) 25](#_Toc108511371)

[4.3.3 Declarație de consimțământ privind prelucrarea datelor cu caracter personal – Anexa 5 (la depunerea cererii de finanțare) 25](#_Toc108511372)

[4.3.4 Declarația de eligibilitate a solicitantului – Anexa 5 (la depunerea cererii de finanțare) 25](#_Toc108511373)

[4.3.5 Declarația de angajament a solicitantului – Anexa 5 (la depunerea cererii de finanțare) 25](#_Toc108511374)

[4.3.6 Declarația privind eligibilitatea TVA aferentă cheltuielilor ce vor fi efectuate în cadrul proiectului propus spre finanțare – Anexa 5 (la depunerea cererii de finanțare) 25](#_Toc108511375)

[4.3.7 Declarația privind respectarea aplicării principiului DNSH în implementarea proiectului 25](#_Toc108511376)

[4.3.8 Documente emise de APM pentru demararea investiției, în conformitate cu prevederile legislației în domeniu (la depunerea cererii de finanțare sau cel târziu la contractare) 25](#_Toc108511377)

[4.3.9 Documente privind imobilele pe care se propune a se realiza investiția 25](#_Toc108511378)

[4.3.10 Documente privind capacitatea de reciclare 26](#_Toc108511379)

[4.3.11 Documentația tehnico – economică și devizul general 26](#_Toc108511380)

[4.3.12 Documente financiare ale solicitantului 26](#_Toc108511381)

[4.4 Semnarea cererii de finanțare și a documentelor anexate 26](#_Toc108511382)

[5 Contractarea și implementarea proiectelor 27](#_Toc108511383)

[5.1 Contractarea proiectelor 27](#_Toc108511384)

[5.1.1 Documente emise de APM pentru demararea investiției, în conformitate cu prevederile legislației din domeniu (cel târziu la contractare, dacă nu a fost prezentat la cererii de finanțare) 27](#_Toc108511385)

[5.1.2 Documente privind imobilele pe care se propune a se realiza investiția 27](#_Toc108511386)

[5.1.3 Documentația tehnico – economică și devizul general 27](#_Toc108511387)

[5.1.4 Certificate care să ateste lipsa datoriilor fiscale restante și graficul de reeșalonare a datoriilor către bugetul consolidat, dacă este cazul (la contractare) – documentele trebuie să se afle în perioada de valabilitate la data depunerii. 28](#_Toc108511388)

[5.1.5 Certificatul de cazier judiciar (la contractare) – documentul trebuie să se afle în perioada de valabilitate la data depunerii. 28](#_Toc108511389)

[5.1.6 Document din care să reiasă capacitatea de susținere a investiției 28](#_Toc108511390)

[5.1.7 Document emis de bancă/trezorerie care să conțină datele de identificare ale băncii/trezoreriei și ale contului aferent proiectului pentru care se solicită finanțare din PNRR (denumirea, adresa băncii/trezoreriei, codul IBAN al contului în care se derulează operațiunile cu AFM). 28](#_Toc108511391)

[5.2 Implementarea și monitorizarea proiectelor 29](#_Toc108511392)

[5.2.1 Autorizația de construire (AC) și Proiectul Tehnic (PT) 30](#_Toc108511393)

[5.2.2 Achizițiile 31](#_Toc108511394)

[5.2.3 Finanțarea 31](#_Toc108511395)

[5.2.4 Perioada de durabilitate 33](#_Toc108511396)

[6 Modificarea ghidului solicitantului 34](#_Toc108511397)

[7 Anexe 34](#_Toc108511398)

**COMPONENTA C3 – MANAGEMENTUL DEȘEURILOR**

**Investiția I1.**

Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune.

**Subinvestiția I1.D. - Construirea instalațiilor de reciclare a deșeurilor pentru a îndeplini ţintele de reciclare din pachetul de economie circulară**

Important

Vă recomandăm ca înainte de a începe completarea cererii de finanțare pentru apelul de proiecte cu titlul PNRR/2022/C3/S/I.1.D, să vă asigurați că ați parcurs toate informațiile prezentate în acest documentși să vă asigurați că ați înțeles toate aspectele legate de specificul intervențiilor finanțate din fonduri europene aferente PNRR.

Vă recomandăm ca până la data limită de depunere a cererilor de finanțare în cadrul prezentului apel de proiecte să consultați periodic pagina de internet [http://pnrr.AFM.ro/](http://pnrr.mmap.ro/), pentru a urmări eventualele modificări/interpretări ale condițiilor specifice, precum și alte comunicări/ clarificări pentru accesarea fondurilor europene aferente PNRR.

# INFORMAȚII OBIECTIV DE INVESTIȚII

## Pilonul, Componenta, Obiectivul General

Pilonul 1. Tranziție Verde

**Componenta C3: MANAGEMENTUL DEȘEURILOR face parte din Pilonul I. Tranziție verde**.

Obiectivul acestei componente reprezintă accelerarea procesului de extindere și modernizare a sistemelor de gestionare a deșeurilor în România, cu accent pe colectarea separată, măsuri de prevenție, reducere, reutilizare și valorificare în vederea conformării cu directivele aplicabile și tranziției la economie circulară.

Managementul deșeurilor vizează îmbunătățirea implementării colectării separate, controlului și monitorizării parametrilor de calitate a mediului. Investițiile din cadrul Planului Național de Redresare și Reziliență în domeniul gestionării deșeurilor municipale contribuie cu 4,5% la ținta națională de atingere a ratei de 50% de reciclare și pregătire pentru reutilizare a deșeurilor municipale până în 2025, astfel cum este definită în Directiva-cadru privind deșeurile (Directiva 2008/98/CE modificată prin Directiva (UE) 2018/851).

Ghidul de finanțare va asigura faptul că alocarea aferentă investiției I.1.d va fi utilizată pentru Construirea instalațiilor de reciclare a deșeurilor pentru a îndeplini țintele de reciclare din pachetul de economie circulară, respectând Comunicarea Comisiei – Orientări tehnice privind aplicarea principiului de „a nu aduce prejudicii semnificative” în temeiul Regulamentului privind Mecanismul de redresare și reziliență (2021/C58/01).

Investiția I.1.d. Construirea instalațiilor de reciclare a deșeurilor pentru a îndeplini țintele de reciclare din pachetul de economie circulară.

**Obiectiv general**: Accelerarea procesului de extindere și modernizare a sistemelor de gestionare a deșeurilor în România cu accent pe colectarea separată, măsuri de prevenție, reducere, reutilizare și valorificare în vederea conformării cu directivele aplicabile și tranziției la economia circulară.

**Obiectiv specific:** Dezvoltarea unui management al deșeurilor eficient, prin suplimentarea capacităților de reciclare a deșeurilor în vederea continuării procesului de conformare cu prevederile directivelor specifice și a tranziției la economia circulară.

## Informații despre apelurile de proiecte

### Ce tip de proiecte se lansează?

Pentru investiția I.1.d: Construirea instalațiilor de reciclare a deșeurilor pentru a îndeplini țintele de reciclare din pachetul de economie circulară PNRR/2022/C3/S/I.1.D se lansează **apel de proiecte de tip competitiv**, pe principiul **selecției de proiecte pe bază de punctaj**, cu respectarea cerințelor privind încadrarea proiectului în specificațiile impuse de prezentul Ghid.

Apel de proiecte este structurat în runde de atragere de fonduri.

**PNRR/2022/C3/I.1.D.1**

**Prima rundă de atragere de fonduri:**

* Apel deschis pentru toți beneficiarii eligibili pentru aceste apeluri de proiecte, în limita bugetului maxim eligibil prealocat.

Abordarea va fi de tip competitiv, cu termen limită de depunere a cererilor de finanțare, pe bază de criterii de punctaj.

**PNRR/2022/C3/I.1.D.2**

Dacă, după prima rundă de atragere de fonduri, rămân fonduri necontractate, acestea vor face obiectul celei de-**a doua runde de atragere de fonduri:**

* În această rundă abordarea va fi tot de tip competitiv, cu termen limită de depunere a cererilor de finanțare, pe bază de criterii de selecție.

Proiectele respinse în prima rundă pot fi redepuse în cadrul apelului de proiecte din a doua rundă, fiind considerate din punct de vedere procedural proiecte nou – depuse.

…

**PNRR/2022/C3/I.1.D.n**

**Până la epuizarea alocării financiare totale conform secțiunii 1.5.1**

### Perioada în care pot fi depuse cereri de finanțare

* **Prima rundă:**
	+ Data deschidere apel de proiecte: …………………….2022
	+ Daca și ora de începere a depunerii de proiecte:……………2022, ora 10:00
	+ Daca și ora de închidere a depunerii de proiecte:……………2022, ora 23:59
	+ Termen estimat pentru finalizarea etapei de verificare:……2022
* **Runda n**
	+ Data deschidere apel de proiecte:…………………………………2022/2023
	+ Data și ora de începere a depunerii de proiecte……………2022/2023, ora 10:00
	+ Data și ora de închidere a depunerii de proiecte…………..2022/2023, ora 23:59
	+ Termen estimat pentru finalizarea etapei de verificare….2023

## Activitățile sprijinite în cadrul investiției

Prin intermediul acestei măsuri vor fi sprijinite activități/acțiuni specifice pentru construirea instalațiilor noi de reciclare a deșeurilor colectate separat pentru reducerea impactului acestora asupra mediului și sănătății populației, reducerea consumului de resurse în scopul promovării dezvoltării economice sustenabile în toate regiunile și atingerii țintelor de reciclare din pachetul economiei circulare.

## Tipuri de solicitanți

Tipurile de solicitanți care pot depune cereri de finanțare sunt:

* Operatorii economici.

## Alocarea apelului de proiecte

### Alocarea financiară totală

Alocarea financiară acordată prin PNRR pentru lucrările destinate construirii instalațiilor noi de reciclare a deșeurilor colectate separat în cadrul Investiției I 1, subinvestiției I.1.d. este de 286.000.000 Euro, din care 66.000.000 Euro reprezintă alocare financiară suplimentară[[1]](#footnote-1) de 30% din sumele alocate prin PNRR investiției, distribuite astfel:

* Alocare financiară din PNRR: 220.000.000 Euro;
* Alocare financiară suplimentară, pe lângă finanțarea din PNRR, conform art. 24 alin. (1) din Ordonanța de urgență nr. 124/2021: 66.000.000 Euro;
* Alocare financiară totală: 286.000.000 Euro.

**Cursul valutar utilizat este cursul InforEuro aferent lunii mai 2021 de 1 euro = 4.9195 lei, valabil la data de 31.05.2021.**

### Alocarea financiară la nivel de proiect

**Valoarea maximă eligibilă a ajutorului de stat acordat în cadrul unui proiect este de 8.400.000 euro/proiect**, conform intensităților de finanțare în cadrul schemei de ajutor de stat regional, prezentate în tabelul de mai jos.

**În cadrul unui proiect sunt eligibile costuri în cuantum de minimum 85% din valoarea proiectului pentru investițiile ce vizează activitățile aferente următoarelor coduri CAEN 3821; 3822; 3832; 3831. În cazul proiectelor care includ investiții aferente codurilor CAEN 3811 și 3812 cuantumul maxim al acestora poate fi de 15%.**

Cursul valutar utilizat este cursul InforEuro aferent lunii mai 2021 de 1 euro = 4.9195 lei, valabil la data de 31.05.2021.

Rata de finanțare acordată prin PNRR este exprimată în echivalent – subvenție brută (în vederea calculării intensității, toate cifrele utilizate sunt cele cărora nu li s-au aplicat deduceri fiscale sau alte taxe), nu depășește pragul pentru ajutoarele regionale în vigoare la data acordării ajutorului în regiunea asistată în cauză; aceste praguri se aplică pentru intensitatea calculată ca procentaj din costurile eligibile ale investițiilor în active corporale și necorporale.

În conformitate cu prevederile H.G. nr. 311/2022 și a Regulamentul (UE) Nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 şi 108 din tratat, precum și al Deciziei (C) 2021/9750 final din 20/12/2021, intensitatea acordată este:

|  |  |  |
| --- | --- | --- |
| **Codul NUTS**  | **Denumirea regiunii NUTS**  | **Intensitatea maximă a ajutorului****01.01.2022 – 31.12.2027** |
| **ÎNTREPRINDERI MARI** | **ÎNTREPRINDERI MIJLOCII** | **MICROÎNTREPRINDERI/ ÎNTREPRINDERI MICI** |
| **RO11**  | **Nord-Vest**  |
| RO111  | Bihor  | 40 % | 50 % | 60 % |
| RO112  | Bistrița-Năsăud  | 50 % | 60 % | 70 % |
| RO113  | Cluj  | 40 % | 50 % | 60 % |
| RO114  | Maramureș  | 50 % | 60 % | 70 % |
| RO115  | Satu Mare  | 50 % | 60 % | 70 % |
| RO116  | Sălaj  | 50 % | 60 % | 70 % |
| **RO12**  | **Centru**  |
| RO121  | Alba  | 50 % | 60 % | 70 % |
| RO122  | Brașov  | 40 % | 50 % | 60 % |
| RO123  | Covasna  | 40 % | 50 % | 60 % |
| RO124  | Harghita  | 40 % | 50 % | 60 % |
| RO125  | Mureș  | 40 % | 50 % | 60 % |
| RO126  | Sibiu  | 40 % | 50 % | 60 % |
| **RO12**  | **Nord-Est**  |
| RO211  | Bacău  | 60 % | 70 % | 75 %[[2]](#footnote-2) |
| RO212  | Botoșani  | 60 % | 70 % | 75 % |
| RO213  | Iași  | 50 % | 60 % | 70 % |
| RO214  | Neamț  | 60 % | 70 % | 75 % |
| RO215  | Suceava  | 60 % | 70 % | 75 % |
| RO216  | Vaslui  | 60 % | 70 % | 75 % |
| **RO22**  | **Sud-Est**  |
| RO221  | Brăila  | 60 % | 70 % | 75 % |
| RO222  | Buzău  | 60 % | 70 % | 75 % |
| RO223  | Constanța  | 50 % | 60 % | 70 % |
| RO224  | Galați  | 60 % | 70 % | 75 % |
| RO225  | Vrancea  | 60 % | 70 % | 75 % |
| RO226  | Tulcea  | 60 % | 70 % | 75 % |
| **RO31**  | **Sud-Muntenia**  |
| RO311  | Argeș  | 50 % | 60 % | 70 % |
| RO312  | Călărași  | 60 % | 70 % | 75 % |
| RO313  | Dâmbovița  | 50 % | 60 % | 70 % |
| RO314  | Giurgiu  | 50 % | 60 % | 70 % |
| RO315  | Ialomița  | 60 % | 70 % | 75 % |
| RO316  | Prahova  | 60 % | 70 % | 75 % |
| RO317  | Teleorman  | 60 % | 70 % | 75 % |
| **RO41**  | **Sud-Vest Oltenia**  |
| RO411  | Dolj  | 60 % | 70 % | 75 % |
| RO412  | Gorj  | 60 % | 70 % | 75 % |
| RO413  | Mehedinți  | 60 % | 70 % | 75 % |
| RO414  | Olt  | 60 % | 70 % | 75 % |
| RO415  | Vâlcea  | 60 % | 70 % | 75 % |
| **RO42**  | **Vest**  |
| RO421  | Arad  | 30 % | 40 % | 50 % |
| RO422  | Caraș-Severin  | 40 % | 50 % | 60 % |
| RO423  | Hunedoara  | 40 % | 50 % | 60 % |
| RO424  | Timiș  | 30 % | 40 % | 50 % |

|  |  |  |
| --- | --- | --- |
| **Codul NUTS**  | **Denumirea regiunii NUTS** | **Intensitatea maximă a ajutorului****01.01.2022 – 31.12.2027** |
| **ÎNTREPRINDERI MARI** | **ÎNTREPRINDERI MIJLOCII** | **ÎNTREPRINDERI MICI** |
| **RO322**  | **Ilfov (parțial)** |
| Numai următoarele părți din regiunea NUTS 3 sunt eligibile ca zone „c” care nu sunt predefinite: Ciorogârla, Domnești, Clinceni, Cornetu,Bragadiru, Dărăști-Ilfov, Jilava, 1 Decembrie, Copăceni, Vidra, Berceni. | 35 % | 45 % | 55 % |
| Numai următoarele părți din regiunea NUTS 3 sunt eligibile ca zone „c” care nu sunt predefinite:Periș, Ciolpani, Snagov, Gruiu, Nuci, Grădiștea, Petrăchioaia, Dascălu, Moara Vlăsiei, Balotești, Corbeanca, Buftea, Chitila, Glina, Cernica, Dobroești, Pantelimon. | 45 % | 55 % | 65 % |

Diferența de la valoarea finanțată până la valoarea totală a proiectului, este contribuția beneficiarului. Acesta trebuie să aducă o contribuție financiară, fie din resurse proprii, fie din finanțare externă (de exemplu, dar fără a se limita la, credit bancar), sub o formă care este liberă de orice sprijin din partea statului.

Solicitantul beneficiază de intensitatea de finanțare aferentă regiunii de implementare a proiectului.

În cazul proiectelor depuse în cadrul PNRR, valoarea TVA aferentă cheltuielilor eligibile va fi suportată de la bugetul de stat, din bugetul coordonatorului de reforme și/sau investiții pentru Componenta C3 – Managementul Deșeurilor, în conformitate cu legislația în vigoare.

În condițiile în care cheltuiala aferentă TVA a fost solicitată ea este eligibilă doar dacă nu este recuperabilă, rambursabilă sau compensată prin orice alte mijloace potrivit prevederilor legale.

În afara valorii eligibile a proiectului, orice altă cheltuială constituie cheltuială neeligibilă și va fi suportată de beneficiar.

## Indicatorii apelului de proiecte

* Numărul de unități de reciclare nou create;
* Numărul de unități existente a căror activitate se diversifică.

|  |  |  |  |
| --- | --- | --- | --- |
| **Rezultate** | **Număr la începutul implementării proiectului** | **Număr la finalul implementării proiectului** | **Țintă** |
| Unități de reciclare nou create  | Nr.  | Nr. | Nr. |
| Numărul de unități existente a căror activitate se diversifică  | Nr. | Nr. | Nr.  |
| Rata de reciclare | % | % | % |

**Indicatorii vor fi preluați în cererea de finanțare, centralizat, la nivel de proiect.**

Calendarul propus prin PNRR menționează construirea și punerea în funcțiune a cel puțin 26 de noi instalații de reciclare până la 30.06.2026.

# Ajutor de stat

Investițiile inițiale pentru instalații de reciclare se realizează în baza Schemei de ajutor de stat regional pentru investiții având ca scop reducerea efectelor negative ale deșeurilor asupra mediului și reducerea consumului de resurse primare, aprobată prin Ordinul Ministrului Mediului, Apelor și Pădurilor nr. …../…..

Acordarea ajutoarelor de stat regionale pentru investiții se face numai cu respectarea criteriilor privind ajutorul de stat regional exceptat de la notificare, prevăzute în Regulamentul (UE) nr. 651/2014 al Comisiei de declarare a anumitor categorii de ajutoare compatibile cu piața internă în aplicarea art. 107 și 108 din Tratatul privind funcționarea Uniunii Europene, cu modificările și completările ulterioare, publicat în Jurnalul Oficial al Uniunii Europene seria L, nr. 187 din 26 iunie 2014.

Furnizorul ajutorului de stat este Ministerul Mediului, Apelor și Pădurilor, iar implementarea schemei se va face prin Administrația Fondului pentru Mediu.

Textul integral al schemei se află publicat pe pagina web a AFM ([www.mmediu.ro](http://www.mmediu.ro)).

Definirea termenilor utilizați în prezentul ghid se regăsește la subcapitolul 2.1.

**Obiectivul Schemei** îl constituie acordarea de sprijin financiar operatorilor economici, în vederea realizării de investiții inițiale destinate sortării, tratării, reciclării și valorificării deșeurilor, în vederea obținerii de produse noi, materiale reciclate sau materii prime secundare, în scopul reducerii la minimum a efectelor negative a deșeurilor asupra populației și asupra mediului, reducerea consumului de resurse primare, creșterea ratei de reciclare și îmbunătățirea calității materialelor reciclate.

## Definiții și abrevieri

În schemă, următorii termeni se definesc după cum urmează:

1. **operator economic** - persoană juridică de drept public sau privat, care prestează activități cu caracter economic pe teritoriul României, adică activități care constau în oferirea de bunuri și/sau servicii pe piață, indiferent de statutul său legal și de modul de finanțare; operatorii economici pot fi de tip întreprindere mare, mijlocie sau mică;
2. **întreprindere** - este orice entitate care desfășoară o activitate economică, indiferent de statutul său juridic și de modul în care este finanțată;
3. **întreprinderi mici și mijlocii (IMM)** - întreprinderile care se încadrează în definiția IMM-urilor, conform Anexei nr. 1 la Regulamentul CE nr. 651/2014, cu modificările și completările ulterioare, respectiv cu prevederile H.G. nr. 311/2022 și ale Deciziei (C) 2021/9750 final din 20/12/2021 sunt acele întreprinderi care îndeplinesc cumulativ următoarele condiții:
* au un număr mediu anual de salariați mai mic de 250;
* realizează o cifră de afaceri anuală netă de până la 50 milioane euro, echivalent în lei, sau dețin active totale care nu depășesc echivalentul în lei a 43 milioane euro, conform ultimei situații financiare aprobate;

Stabilirea caracterului de IMM al solicitantului se realizează având în vedere și datele eventualelor întreprinderi partenere sau întreprinderi legate ale acestuia.

1. **întreprindere mijlocie** – întreprindere care are între 50 şi 249 de salariați şi realizează o cifră de afaceri anuală netă de până la 50 milioane euro, echivalent în lei, sau deține active totale care nu depășesc echivalentul în lei a 43 milioane euro;
2. **întreprindere mică** – întreprindere care are între 10 şi 49 de salariați şi realizează o cifră de afaceri anuală netă sau deține active totale de până la 10 milioane euro, echivalent în lei;
3. **microîntreprindere** - întreprindere care are până la 9 salariați și realizează o cifră de afaceri anuală netă sau deține active totale de până la 2 milioane euro, echivalent în lei;
4. **întreprindere mare** – întreprindere care are cel puțin 250 de angajați și realizează o cifră de afaceri anuală netă care depășește 50 de milioane de euro sau active totale care depășesc 43 de milioane de euro, echivalent în lei;
5. **active corporale** - activele constând în clădiri și instalații, utilaje și echipamente; în cadrul prezentei scheme nu se acordă ajutor pentru achiziționarea de terenuri;
6. **active necorporale** - activele care nu au o concretizare fizică sau financiară precum brevete, licențe, know-how sau alte drepturi de proprietate intelectuală;
7. **investiție inițială** - o investiție în active corporale şi necorporale referitoare la înființarea unei noi unități, extinderea capacității unei unități existente, diversificarea producției unei unități prin produse care nu au fost fabricate anterior în unitate sau o schimbare fundamentală a procesului general de producție al unei unități existente;
8. **intensitatea ajutorului** - valoarea brută a ajutorului, exprimată ca procentaj din costurile eligibile, înainte de deducerea impozitelor sau a altor taxe;
9. **intensitatea ajutorului în echivalent-subvenție brută** - valoarea actualizată a ajutorului, exprimată ca procent din valoarea actualizată a costurilor eligibile ale investițiilor;
10. **începerea lucrărilor** - fie începerea lucrărilor de construcții în cadrul investiției, fie primul angajament care creează obligații juridice de comandă a echipamentelor, dacă acesta este anterior, excluzând studiile de fezabilitate preliminare, în conformitate cu prevederile cuprinse în Regulament;
11. **proiect mare de investiții** - o investiție inițială cu costuri eligibile care depășesc 50 milioane de euro, calculate la prețurile și la cursul de schimb în vigoare la data acordării ajutorului;
12. **valoarea ajustată a ajutoarelor** - valoarea maximă permisă a ajutoarelor pentru un proiect mare de investiții, calculată conform formulei: valoarea maximă a ajutoarelor = R × (A + 0,50 × B + 0 × C), unde: R este intensitatea maximă a ajutoarelor aplicabilă în zona în cauză prevăzută într-o hartă regională aprobată care este în vigoare la data acordării ajutorului, cu excepția intensității majorate a ajutoarelor pentru IMM-uri, A reprezintă costurile inițiale eligibile în valoare de 50 de milioane EUR, B este partea din costurile eligibile cuprinsă între 50 de milioane EUR și 100 de milioane EUR, iar C este partea din costurile eligibile de peste 100 de milioane EUR;
13. **întreprindere în dificultate**- în sensul schemei, o întreprindere care se află în cel puțin una din situațiile următoarele:
* [se aplică doar dacă întreprinderea are, la data declarației de eligibilitate, cel mult 3 ani de la înființare] în cazul unei societăți cu răspundere limitată, atunci când mai mult de jumătate din capitalul social subscris a dispărut din cauza pierderilor acumulate. Această situație survine atunci când deducerea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societății) conduce la un cuantum cumulat negativ care depășește jumătate din capitalul social subscris;
* [se aplică doar dacă întreprinderea are, la data declarației de eligibilitate, cel mult 3 ani de la înființare] în cazul unei societăți comerciale în care cel puțin unii dintre asociați au răspundere nelimitată pentru datoriile societății, atunci când mai mult de jumătate din capitalul propriu, astfel cum reiese din contabilitatea societății, a dispărut din cauza pierderilor acumulate;
* atunci când întreprinderea face obiectul unei proceduri colective de insolvență sau îndeplinește criteriile prevăzute de legislația națională pentru inițierea unei proceduri colective de insolvență la cererea creditorilor săi;
* atunci când întreprinderea a primit ajutor pentru salvare și nu a rambursat încă împrumutul sau nu a încetat garanția sau a primit ajutoare pentru restructurare și face încă obiectul unui plan de restructurare;
* în cazul unei întreprinderi care nu este un IMM, atunci când, în ultimii doi ani:

 1. raportul datorii/capitaluri proprii al întreprinderii este mai mare de 7,5; și

2. capacitatea de acoperire a dobânzilor calculată pe baza EBITDA se situează sub valoarea 1,0. (EBITDA = Profit net + Cheltuieli cu impozitele + Cheltuieli cu dobânzile + Cheltuieli cu amortizarea).

1. **reciclare deșeuri** – orice operațiune de valorificare prin care deșeurile sunt transformate în produse, materiale sau substanțe pentru a-și îndeplini funcția inițială sau alte scopuri, aceasta include retratarea materialelor organice dar nu include valorificarea energetică și conversia în vederea folosirii materialelor drept combustibil sau pentru operațiunile de umplere;
2. **administrator al schemei** - Administrația Fondului pentru Mediu (AFM);
3. **furnizor de ajutor de stat** – Ministerul Mediului, Apelor și Pădurilor (AFM);
4. **gestionarea deșeurilor** - colectarea, transportul, valorificarea şi eliminarea deșeurilor, inclusiv supervizarea acestor operațiuni și întreținerea ulterioară a amplasamentelor de eliminare, inclusiv acțiunile întreprinse de un comerciant sau un broker;
5. **tratarea deșeurilor** - operațiunile de valorificare sau eliminare, inclusiv pregătirea prealabilă valorificării sau eliminării;
6. **deșeu** - orice substanță sau obiect pe care deținătorul îl aruncă ori are intenția sau obligația să îl arunce;
7. **deșeu periculos** - orice deșeuri care prezintă una sau mai multe dintre proprietățile periculoase prevăzute în anexa nr. 1 din Ordonanța de urgență a Guvernului nr. 92/2021;
8. **valorificare** - orice operațiune care are drept rezultat principal faptul că deșeurile servesc unui scop util prin înlocuirea altor materiale care ar fi fost utilizate într-un anumit scop sau faptul că deșeurile sunt pregătite pentru a servi scopului respectiv în întreprinderi ori în economie în general;
9. **eliminare** - orice operațiune care nu este operațiune de valorificare chiar și în cazul în care una dintre consecințele secundare ale acesteia ar fi recuperarea de substanțe sau de energie;
10. **relocare** - relocare înseamnă transferul unei activități identice sau similare sau a unei părți a acesteia de la o unitate a uneia dintre părțile contractante la Acordul privind Spațiul Economic European (unitatea inițială) către unitatea unei alte părți contractante la Acordul privind Spațiul Economic European unde are loc investiția care beneficiază de ajutor (unitatea care beneficiază de ajutor). Există un transfer în cazul în care produsul sau serviciul de la unitatea inițială şi de la unitatea care beneficiază de ajutor au cel puțin parțial aceleași scopuri, îndeplinesc cerințele sau necesitățile aceluiași tip de clienți şi se pierd locuri de muncă în activități identice sau similare la una din unitățile inițiale ale beneficiarului din Spațiul Economic European.

# Evaluarea, Eligibilitatea Solicitantului, Proiectului, Eligibilitatea Cheltuielilor și Selecția Proiectelor

## Evaluarea eligibilității solicitantului și a proiectului

Cererea de finanțare (inclusiv anexele/modelele la cererea de finanțare) completată de către solicitant, face obiectul verificării eligibilității solicitantului și a proiectului, pe baza criteriilor enumerate în continuare.

Ulterior depunerii, cererile de finanțare vor intra într-un sistem competitiv de verificare, cu condiția întrunirii criteriilor de eligibilitate, respectiv, încadrării în alocarea aferentă apelului.

După depunerea cererii de finanțare, se va analiza și verifica respectarea criteriilor de conformitate administrativă și de eligibilitate. Verificarea eligibilității va urmări în principal, existența informațiilor în secțiunile din cererea de finanțare și a anexelor, valabilitatea documentelor, precum și respectarea criteriilor de eligibilitate (cele ce trebuie îndeplinite obligatoriu în această etapă).

**Criteriile de eligibilitate trebuie respectate de solicitant, la momentul depunerii proiectului, contractării precum și pe perioada implementării proiectului.**

Solicitantul eligibil, în sensul prezentului ghid, reprezintă entitatea care îndeplinește cumulativ criteriile enumerate și prezentate în cadrul acestei secțiuni.

AFM poate transmite solicitări de clarificări/completări asupra cererii de finanțare și/sau a anexelor la aceasta. În cazul în care, în urma verificării documentelor transmise de către solicitanți, există necorelări în cadrul cererii de finanțare și/sau între cererea de finanțare și documentele suport, AFM poate solicita clarificări cu scopul ca documentațiile de contractare să fie corecte și corelate.

Termenul maxim de răspuns la solicitarea de clarificări este de 5 zile lucrătoare. Se va avea în vedere încadrarea în termenul estimat pentru finalizarea etapei de verificare, conform secțiunii 1.2.2.

Pot fi depuse inclusiv documente care au fost emise ulterior depunerii cererii de finanțare.

După finalizarea etapei de verificare a conformității administrative și a eligibilității, solicitantul va fi notificat asupra rezultatului verificării.

### Solicitantul se încadrează în categoria solicitanților eligibili

Solicitantul se încadrează în categoria solicitanților eligibili de la secțiunea 1.4. din prezentul ghid:

* Operatori economici care sunt autorizați să desfășoare cel puțin doua dintre activitățile corespunzătoare următoarelor coduri CAEN:
	+ 3821 – tratarea și eliminarea deșeurilor nepericuloase;
	+ 3822 – tratarea și eliminarea deșeurilor periculoase;
	+ 3832 – recuperarea materialelor reciclabile sortate;
	+ 3831 – demontarea (dezasamblarea) mașinilor și echipamentelor scoase din uz pentru recuperarea materialelor;
	+ 3811 – colectarea deșeurilor nepericuloase;
	+ 3812 – colectarea deșeurilor periculoase.
* **Proiectul de finanțare trebuie sa includă cel puțin una din activitățile corespunzătoare următoarelor coduri CAEN:**

**3821 – tratarea și eliminarea deșeurilor nepericuloase;**

* + **3822 – tratarea și eliminarea deșeurilor periculoase;**
	+ **3832 – recuperarea materialelor reciclabile sortate**
	+ **3831 – demontarea (dezasamblarea) mașinilor și echipamentelor scoase din uz pentru recuperarea materialelor;**

###  În cazul în care un solicitant nu este autorizat să desfășoare codurile CAEN 3821, 3822, 3832 și 3831 la depunerea cererii de finanțare, acesta va prezenta la semnarea contractului certificat constatator din care să rezulte autorizarea a cel puțin unul dintre aceste coduri CAEN.

### Solicitantul și/sau reprezentantul legal NU se încadrează în niciuna dintre situațiile de neeligibilitate prezentate în Declarația de eligibilitate (Anexa 5)

Pentru completarea cererii de finanțare se va utiliza **Declarația de eligibilitate** în care sunt detaliate situațiile în care solicitantul și/sau reprezentantul legal NU trebuie să se regăsească pentru a fi beneficiarul finanțării din cadrul acestei investiții.

Solicitantul nu trebuie să se afle în următoarele situații începând cu data depunerii cererii de finanțare, pe perioada de verificare și contractare:

1. În stare de insolvență sau faliment sau obiectul unei proceduri de lichidare sau de administrare judiciară, a încheiat acorduri cu creditorii, în cadrul procedurilor anterior menționate, și-a suspendat activitatea economică sau face obiectul unei proceduri în urma acestor situații sau în situații similare în urma unei proceduri de aceeași natură prevăzute de legislația sau de reglementări naționale;
2. Să facă obiectul unei proceduri legale pentru declararea sa într-una din situațiile de la punctul a);
3. În dificultate, potrivit definiției de la art. 2, punctul 18 din Regulamentul (CE) nr. 651/2014, cu modificările și completările ulterioare. Cu toate acestea, în conformitate cu prevederile art. 1, alin. (4) punctul c), prezentul ghid, se aplică, prin derogare, întreprinderilor care nu se aflau în dificultate la 31 decembrie 2019, dar care au devenit întreprinderi aflate în dificultate în perioada 1 ianuarie 2020 – 31 decembrie 2021;
4. Să fie găsit vinovat, printr-o hotărâre judecătorească definitivă, pentru comiterea unei fraude/infracțiuni referitoare la obținerea și utilizarea fondurilor europene și/sau a fondurilor publice naționale aferente acestora, în conformitate cu prevederile Codului Penal aprobat prin Legea nr. 286/2009, cu modificările și completările ulterioare.
5. Să înregistreze obligații legale restante administrate de organul fiscal central și de organul fiscal local, definite potrivit art. 1, pct. 31 și 32 din Legea nr. 207/2015 privind Codul de procedură fiscală, cu modificările și completările ulterioare; să înregistreze obligații fiscale restante administrate de către Administrația Fondului pentru Mediu;
6. Să nu dețină capacitatea de implementare tehnică și administrativă a proiectului.
7. Să fie subiectul unui ordin de recuperare în urma unei decizii privind declararea unui ajutor ca fiind ilegal și incompatibil cu piața internă ce nu a fost executat deja și creanța nu a fost integral recuperată.
8. Să fie subiect al unui ordin de recuperare în urma unei decizii privind declararea unui ajutor ca fiind ilegal și incompatibil cu piața internă ce nu a fost executat deja și creanța nu a fost integral recuperată;
9. Să fie găsit vinovat, în activitatea desfășurată anterior începerii proiectului, printr-o hotărâre judecătorească definitivă de infracțiuni împotriva mediului;
10. Să fie in interdicție bancară;
11. Să fi efectuat o relocare către unitatea în care urmează să aibă loc investiția inițială pentru care se solicită finanțarea, în cei doi ani anteriori depunerii cererii de finanțare;
12. Să nu fie autorizat să desfășoare cel puțin una din activitățile corespunzătoare următoarelor coduri CAEN: 3821 - tratarea și eliminarea deșeurilor nepericuloase; 3822- tratarea și eliminarea deșeurilor periculoase; 3832- recuperarea materialelor reciclabile sortate; 3831- demontarea (dezasamblarea) mașinilor și echipamentelor scoase din uz pentru recuperarea materialelor; 3811 Colectarea deșeurilor nepericuloase; 3812 Colectarea deșeurilor periculoase;

Reprezentantul legal care își exercită atribuțiile de drept în perioada procesului de evaluare și contractare trebuie să nu se afle într-una din situațiile de mai jos:

1. să fie subiectul unui conflict de interese definit în conformitate cu prevederile naționale/comunitare în vigoare sau să se afle într-o situație care are sau poate avea ca efect compromiterea obiectivității și imparțialității procesului de evaluare, contractare și implementare a proiectului;
2. să se afle în situația de a induce grav în eroare AFM, prin furnizarea de informații incorecte în cadrul prezentului apel de proiecte sau a altor apeluri de proiecte derulate în cadrul PNRR;
3. să se afle în situația de a încerca/de a fi încercat să obțină informații confidențiale sau să influențeze comisiile de evaluare pe parcursul procesului de evaluare a prezentului apel de proiecte sau a altor apeluri de proiecte derulate în cadrul PNRR;
4. să fi suferit condamnări definitive în cauze referitoare la obținerea şi utilizarea fondurilor europene şi/sau a fondurilor publice naționale aferente acestora.

### Solicitantul face dovada capacității de finanțare a proiectului pentru cheltuielile neeligibile

Solicitantul va completa și semna **Declarație de angajament (Anexa 5)**.

### Solicitantul se angajează că va menține investiția în regiunea beneficiară pe o perioadă de minimum 5 ani, respectiv 3 ani de la data ultimei plăți, după caz.

Solicitantul întreprindere mare trebuie să mențină în regiunea beneficiară investiția realizată prin intermediul PNRR pe o perioadă de minimum 5 ani de la data finalizării lucrărilor, termenul este de minimum 3 ani de la data finalizării lucrărilor în cazul IMM-urilor.

Această regulă nu împiedică înlocuirea unei instalații sau a unui echipament învechit ca urmare a unei evoluții tehnologice rapide, cu condiția ca activitatea economică să fie menținută în regiunea în cauză pentru durata minimă necesară . În această situație, instalațiile sau echipamentele care se înlocuiesc trebuie să fie de performanțe cel puțin egale cu cele pe care le înlocuiesc.

### Solicitantul se angajează că va asigura mentenanța investiției pe o perioadă de minimum 5 ani de la data ultimei plăți

Solicitantul, în cazul în care va primi finanțare din PNRR pentru investiții în infrastructură, trebuie ca pe perioada de durabilitate:

* să mențină investiția realizată (asigurând mentenanța şi serviciile asociate necesare);
* să nu realizeze o modificare asupra calității de proprietar/administrator al infrastructurii, decât în condițiile prevăzute în contractul de finanțare;
* să nu realizeze o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale investiției.

Prin perioada de durabilitate a proiectului se înțelege perioada de menținere obligatorie a investiției după finalizarea implementării proiectului (minimum 5 (cinci) ani de la efectuarea plății finale).

### Solicitantul trebuie să demonstreze disponibilitatea imobilelor pe care se propune a se realiza investiția

Solicitantul demonstrează calitatea de proprietar/administrator al imobilului teren și/sau construcție obiect al proiectului, conform legislației în vigoare, după caz, pe o perioadă de cinci ani de la data previzionată pentru efectuarea plății finale în cadrul proiectului, sau calitatea de concesionar/superficiar al imobilului pe o perioadă de minim 10 ani de la depunerea cererii de finanțare.

În plus, pentru completarea cererii de finanțare se va utiliza Declarația de eligibilitate (Anexa 5), în care sunt detaliate condițiile cumulative pe care trebuie să le îndeplinească imobilul/imobilele care fac obiectul proiectului propus spre finanțare, respectiv:

* Să fie liber de sarcini;
* Să nu facă obiectul unei legi speciale sau dreptului comun, sau al procedurii de expropriere pentru cauză de utilitate publică;
* Să aibă acordul scris privind realizarea investiției al creditorului ipotecar, în cazul unei ipoteci.

Proiectul devine neeligibil dacă intervine o hotărâre judecătorească definitivă prin care este afectat dreptul de proprietate/administrare (privind imobilul) până la finalizarea perioadei de durabilitate.

### Activitățile propuse prin proiect se încadrează în acțiunile eligibile specifice sprijinite în cadrul prezentei investiții

Activitățile propuse prin proiect se pot încadra în următoarele acțiuni:

* Lucrări destinare realizării de investiții inițiale noi, în vederea reducerii efectelor negative ale deșeurilor asupra sănătății populației și asupra mediului, reducerea consumului de resurse primare, creșterea ratei de reciclare și îmbunătățirea calității materialelor reciclate.

Toate lucrările/achizițiile ce vor fi realizate în cadrul proiectului trebuie să fie fundamentate și să fie în conformitate cu cerințele de eligibilitate a cheltuielilor conform subcapitolul 3.2 din Ghid.

### Proiectul propus spre finanțare se încadrează în valoarea maximă eligibilă

Proiectul se încadrează în valoarea maximă eligibilă, astfel cum este menționată la secțiunea 1.5.2.

### Proiectul propus spre finanțare include doar activități desfășurate după 1 februarie 2020

Activitățile/lucrările efectuate după 1 februarie 2020 sunt considerate cheltuieli eligibile în cadrul PNRR, cu condiția ca Solicitantul să facă dovada că acestea au fost efectuate în scopul implementării proiectului de investiții, respectiv cu condiția demonstrării, înainte de finalizarea activităților proiectului, a îndeplinirii criteriilor de eligibilitate din prezentul ghid, inclusiv privind implementarea principiului „Do No Significant Harm” (DNSH), astfel cum este prevăzut la Articolul 17 din Regulamentul (UE) 2020/852 privind instituirea unui cadru care să faciliteze investițiile durabile din punct de vedere al mediului.

### Perioada de implementare a proiectului nu depășește 30 iunie 2026.

Perioada de implementare a activităților proiectului se referă atât la activitățile realizate înainte de depunerea cererii de finanțare, cât și la activitățile ce urmează a fi realizate după momentul semnării contractului de finanțare a proiectului.

### Proiectul respectă principiul „Do No Significant Harm” (DNSH)

Solicitantul va declara respectarea obligațiilor prevăzute în PNRR pentru implementarea principiului „Do No Significant Harm” (DNSH) („A nu prejudicia în mod semnificativ”), astfel cum este prevăzut la Articolul 17 din Regulamentul (UE) 2020/852 privind instituirea unui cadru care să faciliteze investițiile durabile, pe toată durata de implementare a proiectului.

Se va vedea Declarația privind respectarea aplicării principiului DNSH în implementarea proiectului (Anexa 5) și informațiile/documentele prezentate în implementarea proiectului pentru demonstrarea modului de aplicare a principiului DNSH.

În situația în care solicitantul nu demonstrează implementarea principiului de „a nu prejudicia în mod semnificativ” (DNSH – „Do No Significant Harm”) și nu prezintă documentele justificative, AFM va emite decizii de reziliere a contractelor de finanțare, cu recuperarea sumelor acordate necuvenit.

### Respectarea principiilor privind dezvoltarea durabilă, egalitatea de șanse, de gen, nediscriminarea, accesibilitatea

În procesul de pregătire, verificare, implementare și durabilitate a contractului de finanțare, solicitantul respectă legislația națională și comunitară aplicabilă în domeniul egalității de șanse, de gen, nediscriminare și accesibilitate.

Se va vedea **Declarația de angajament** (Anexa 5). Aspectele se corelează cu informațiile completate în cererea de finanțare.

### Proiectele depuse în cadrul apelului de proiecte respectă următoarele condiții:

1. Prevăd realizarea de investiții inițiale în active corporale și necorporale. AFM verifică dacă investiția pentru care se solicită finanțare respectă în totalitate condițiile pentru a putea fi considerată „investiție inițială”. În zonele asistate care îndeplinesc condițiile prevăzute la articolul 107 alineatul (3) litera (c) din Tratatul de Funcționare a Uniunii Europene, respectiv în regiunile București și Ilfov, ajutoarele pot fi acordate IMM-urilor pentru orice formă de investiție inițială. Ajutoarele pentru întreprinderile mari se acordă numai pentru o investiție inițială în favoarea unei noi activități economice în zona în cauză;
2. Toate activele corporale achiziționate sunt noi;
3. Să fie proiecte care implementează tehnologii de ultimă generație, în care procesele de operare, monitorizare și intervenție sunt digitalizate în vederea reducerii consumului de energie, de transport tehnologic și de mentenanță;
4. Toate costurile eligibile trebuie să depășească amortizarea activelor legate de activitatea care trebuie modernizată, în cursul celor trei exerciții financiare precedente (aplicabil numai în cazul finanțării întreprinderilor mari, pentru o schimbare fundamentală în procesul de producție);
5. Pentru care activele necorporale îndeplinesc următoarele condiții cumulative:
	* Sunt utilizate exclusiv în cadrul unității care primește finanțarea;
	* Sunt amortizabile;
	* Sunt achiziționate în condițiile pieței, de la terți care nu au legături cu cumpărătorul;
	* Sunt incluse în activele întreprinderii care beneficiază de finanțare și rămân asociate proiectului pentru care s-a acordat finanțarea, pe o perioadă de minimum 5 ani sau de 3 ani, în cazul IMM-urilor;
6. Costurile activelor necorporale sunt eligibile numai până la un plafon de 50% din costurile totale eligibile ale investiției inițiale (aplicabil numai întreprinderilor mari);
7. Nu va fi divizat artificial. O investiție inițială demarată de același beneficiar (la nivel de grup), într-un interval de trei ani de la data de începere a lucrărilor la o altă investiție care beneficiază de ajutor în aceeași regiune de nivel 3 din Nomenclatorul comun al unităților teritoriale de statistică, este considerată ca făcând parte dintr-un proiect unic de investiții. În cazul în care un astfel de proiect unic de investiții este un proiect mare de investiții, valoarea totală a ajutoarelor pentru proiectul unic de investiții nu va depăși valoarea ajutorului ajustat pentru proiecte mari de investiții, conform formulei prevăzute la subcapitolul 2.1.

## Eligibilitatea cheltuielilor

Baza legală pentru stabilirea eligibilității cheltuielilor:

* + Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de Redresare și Reziliență;
	+ Ordonanța de Urgență nr. 124 din 13 decembrie 2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență.
	+ Ordinul Ministrului Mediului, Apelor și Pădurilor nr. …….. pentru aprobarea *Schemei de ajutor de stat regional pentru investiții având ca scop reducerea efectelor negative ale deșeurilor asupra mediului și reducerea consumului de resurse primare*.

În cadrul unui proiect cheltuielile pot fi eligibile și neeligibile. Finanțarea va fi acordată doar pentru plata cheltuielilor eligibile și a TVA.

Fondurile nerambursabile vor fi acordate beneficiarilor pentru investiții, după cum urmează:

1. **Cheltuielile pentru realizarea capacităților de reciclare a deșeurilor**
	* Cheltuieli cu realizare construcțiilor necesare amplasării și montării utilajelor, instalațiilor și echipamentelor achiziționate, cu dotările aferente – instalații electrice, alimentare cu gaze naturale, instalații de încălzire, ventilare, climatizare (aferente doar incintei construcțiilor);
	* Cheltuieli cu echipamente mobile, conexe activității pentru care se solicită finanțare, în cuantum de maxim 20% din valoarea cheltuielilor eligibile, care vor fi utilizate doar pentru activitățile specifice proiectului, desfășurate exclusiv în incintă;
	* Cheltuieli cu echipamente de producție a energiei din surse regenerabile în limita necesarului de consum energetic aferent investiției nou create, în cuantum de maximum 10% din valoarea cheltuielilor eligibile;
	* Cheltuieli cu achiziția și montajul utilajelor, instalațiilor și echipamentelor necesare îndeplinirii obiectivelor proiectului;
	* Cheltuieli cu achiziționarea activelor necorporale;
	* Cheltuieli cu consultanța și proiectarea – capitolul 3 din conținutul – cadru al devizului general, aprobat prin H.G. 907/2016, cu modificările și completările ulterioare;
	* Cheltuieli cu avize;
	* Alte costuri generale necesare implementării proiectului.
2. **Cheltuieli privind informarea și publicitatea. Vor fi respectate prevederile manualului de identitate vizuală (MIV) al PNRR**
	* Cheltuieli cu emiterea comunicatelor de presă privind începerea lucrărilor;
	* Cheltuieli cu panouri publicitare provizorii afișate la locul implementării proiectului;
	* Cheltuieli cu panouri/autocolante publicitare permanente afișate după finalizarea proiectului;
	* Cheltuieli ocazionate de campaniile de informare și conștientizare a populației/grupului țintă.

Costurile generale reprezentând plata arhitecților, inginerilor și consultanților, taxelor legale, a studiilor de fezabilitate/documentațiilor de avizare a lucrărilor de intervenții, a proiectului tehnic, achiziționarea de licențe și patente, pentru pregătirea și/sau implementarea proiectului, direct legate de investiție, se vor încadra în maximum 10% din totalul cheltuielilor eligibile pentru proiectele care prevăd construcții – montaj.

Este eligibilă taxa pe valoarea adăugată aferentă cheltuielilor eligibile în condițiile în care aceasta a fost solicitată și nu este recuperabilă, rambursabilă sau compensată prin orice alte mijloace potrivit prevederilor legale.

Cheltuielile necesare pentru implementarea proiectului sunt eligibile dacă:

* sunt realizate efectiv după data de 01.02.2020 și sunt în legătură cu îndeplinirea obiectivelor investiției,
* corespund realizării investiției (respectarea legislației în domeniul achizițiilor publice);
* respectă prevederilor contractului de finanțare semnat
* sunt înregistrate în evidențele contabile ale beneficiarului, sunt identificabile, verificabile și sunt susținute de originalele documentelor justificative, în condițiile legale prevăzute de prezentul Ghid.

Cheltuielile privind costurile generale ale proiectului, inclusiv cele care sunt efectuate înaintea aprobării finanțării, sunt eligibile dacă

* sunt prevăzute sau rezultă din aplicarea legislației în vederea obținerii de avize, acorduri și autorizații necesare implementării activităților eligibile ale operațiunii sau rezultă din cerințele minime impuse de PNRR;
* sunt aferente, după caz: unor studii și/sau analize privind durabilitatea economică și de mediu, studiu de fezabilitate, proiect tehnic, document de avizare a lucrărilor de intervenție, întocmite în conformitate cu prevederile legislației în vigoare;
* sunt aferente activităților de coordonare și supervizare a execuției și recepției lucrărilor de construcții ‐ montaj.

Următoarele cheltuieli **NU vor fi considerate eligibile**:

* Cheltuielile cu achiziția de cap tractor sau mijloace de transport nespecializate aferente activităților prevăzute la CAEN 3811 și CAEN 3812;
* Sumele care vor depăși pragurile menționate la secțiunea 1.5.2 și valoarea TVA aferentă acestora;
* Orice alte cheltuieli care nu fac obiectul proiectului;
* Achizițiile cu activele corporale „second-hand”;

**NU sunt eligibile cheltuielile realizate ca urmare a unor activități finanțate în cadrul Programelor Operaționale din perioada 2014 – 2020 sau a altor programe cu surse de finanțare nerambursabile.**

Solicitantul se va asigura cu privire la evitarea dublei finanțări a lucrărilor de intervenție/activităților propuse prin proiect cu cele realizate asupra aceleiași infrastructuri/aceluiași segment de infrastructură implementate prin alte Programe Operaționale, sau prin alte programe cu surse publice de finanțare. În cazul identificării unei situații de dublă finanțare, AFM poate emite decizii de reziliere a contractelor de finanțare, cu recuperarea sumelor acordate necuvenit.

|  |  |
| --- | --- |
|  | **Atenție!****Fluxul tehnologic poate sa includă echipamente și utilaje existente deja în patrimoniul beneficiarului sau care vor fi achiziționate de acesta în cadrul componentei neeligibile a proiectului, cu condiția ca acestea să fie funcționale și să asigure integralitatea investiției.** |

Proiectul poate fi complementar cu alte proiecte implementate sau cu alte programe cu surse publice de finanțare sau componente din cadrul PNRR, care vizează sistemul de gestiune a deșeurilor.

Cheltuielile neeligibile vor fi suportate integral de către beneficiarul finanțării.

Beneficiarii care au încheiat contracte de finanțare cu AFM și care nu finalizează proiectul în perioada de eligibilitate a cheltuielilor vor suporta din bugetul propriu sumele necesare finalizării proiectelor după această perioadă (cheltuieli neeligibile).

În etapa de evaluare, pentru cheltuielile neeligibile care nu respectă condițiile de eligibilitate enunțate, se poate acorda beneficiarului posibilitatea de trecere a lor pe neeligibil. În caz contrar acestea vor conduce la diminuarea de către AFM a valorii eligibile a proiectului.

## Selecția proiectelor

Proiectele vor fi selectate pentru finanțare pe baza criteriului „primul venit, primul servit”, cu încadrarea în termenul limită de depunere a proiectelor conform secțiunii 1.2.2, precum și în alocarea totală prevăzută la secțiunile 1.5.1 și 1.5.2.

După finalizarea depunerii proiectelor, AFM va proceda la întocmirea Raportului proiectelor selectate pentru finanțare prin PNRR, respectiv la publicarea acestuia pe site-ul [http://pnrr.AFM.ro/](http://pnrr.mmap.ro/) și notificarea Solicitanților cu privire la stadiul aprobării.

## Depunerea și soluționarea contestațiilor

În cazul în care solicitanții se consideră nemulțumiți de rezultatul verificării conformității administrative și a eligibilității, respectiv de rezultatul verificării criteriilor de selecție și a punctajului acordat, se poate depune de către fiecare solicitant o singură contestație aferentă fiecărei etape, în termen de 5 zile lucrătoare de la data înștiințării de către AFM a rezultatului asupra procesului de verificare. Contestațiile depuse după termenul anterior de 5 zile lucrătoare vor fi respinse, rezultatul inițial fiind menținut.

Decizia AFM privind soluționarea contestațiilor este finală, iar contestatarul nu mai poate înainta la AFM o nouă contestație pe marginea aceluiași subiect.

## Renunțarea la cererea de finanțare

Retragerea cererii de finanțare se va face numai de către reprezentantul legal sau de către persoana împuternicită prin mandat/împuternicire specială, în baza unei Ordinului/ Deciziei/ Hotărârii de retragere a proiectului (cererii de finanțare).

Retragerea solicitării de finanțare se va realiza prin sistemul informatic, până la momentul semnării contractului de finanțare.

# Depunerea și completarea cererilor de finanțare

## Modalitatea de depunere a cererilor de finanțare

Cererile de finanțare, precum și răspunsurile la solicitările de clarificări se vor depune exclusiv prin aplicația electronică de pe site-ul [http://pnrr.AFM.ro/](http://pnrr.mmap.ro/)**,** doar în intervalele de depunere menționate la secțiunea de mai sus. Nu se pot transmite cereri de finanțare în afara perioadei de depunere, aplicația blocând înregistrarea acestora.

Data depunerii Cererii de finanțare este considerată data transmiterii solicitării prin sistemul electronic, preluată din registratură.

Cererile de finanțare depuse prin sistemul informatic, precum și toate documentele care le însoțesc, se vor transmite sub semnătura electronică extinsă a reprezentantului legal al beneficiarului, certificată în conformitate cu prevederile legale în vigoare.

Cererile de finanțare se vor completa cu valorile eligibile ale proiectelor generate de către aplicația de investiții PNRR, exprimate în lei fără TVA, luând în considerare cursul InforEuro aferent lunii mai 2021 de 1 euro = 4.9195 lei, valabil la data de 31.05.2021.

La transmitere, fiecare cerere de finanțare va primi un număr de înregistrare, conținând data și ora înregistrării, comunicat solicitantului în mod automat, prin platforma informatică. Orice corespondență ulterioară va face referire, în mod obligatoriu, la numărul de înregistrare a cererii de finanțare generat și transmis în mod automat de platforma informatică.

Solicitanții vor putea retrage/modifica o cerere de finanțare în termen de 3 zile lucrătoare de la data și ora înregistrării. În acest caz, solicitanții vor avea posibilitatea de a modifica și retransmite cererea de finanțare, urmând aceleași reguli și în limita bugetului disponibil sesiunii de depunere.

Detalii privind procedura de depunere și modul de completare a cererilor de finanțare sunt prezentate în Secțiunea 4 din prezentul ghid.

## Limba utilizată la completarea cererii de finanțare

Limba utilizată în completarea cererii de finanțare este limba română.

Pentru toate documentele anexate, redactate în alte limbi dacă este cazul, se va anexa o traducere în limba română realizată fie de un traducător autorizat, fie de beneficiar (caz în care pe traducere acesta va face mențiunea „Îmi asum răspunderea privind corectitudinea traducerii“ și va semna).

## Cererea de finanțare și Anexe

Cererea de finanțare este compusă din:

* Cererea de finanțare
* Anexele la cererea de finanțare – documentele completate de solicitant sau, după caz, scanate, salvate în format .pdf, semnate digital și încărcate în aplicația electronică.

Documentele încărcate în aplicația electronică, ca parte din cererea de finanțare, trebuie să fie lizibile și complete.

Documentele enumerate mai jos se vor încărca obligatoriu pe platforma [http://pnrr.AFM.ro/](http://pnrr.mmap.ro/).

### Documentele statutare ale solicitantului (la depunerea cererii de finanțare)

Pentru operatorul economic\*:

* Certificatul de înmatriculare la Oficiul Registrul Comerțului;
* Certificat constatator emis de către Oficiul Registrul Comerțului de pe lângă tribunalul în a cărui rază teritorială își are sediul social solicitantul;
* Verificarea/revizuirea actului constitutiv, după caz.

**\*Din documentele prezentate trebuie să reiasă dreptul legal de a desfășura activitățile prevăzute în cadrul proiectului.**

### Documente privind identificarea reprezentantului legal al solicitantului (la depunerea cererii de finanțare și, dacă este cazul, la contractare – pentru modificări ale reprezentantului)

* Orice document din care să rezulte calitatea de reprezentant legal;
* O copie a cărții de identitate a reprezentantului legal.

### Declarație de consimțământ privind prelucrarea datelor cu caracter personal – Anexa 5 (la depunerea cererii de finanțare)

### Declarația de eligibilitate a solicitantului – Anexa 5 (la depunerea cererii de finanțare)

### Declarația de angajament a solicitantului – Anexa 5 (la depunerea cererii de finanțare)

### Declarația privind eligibilitatea TVA aferentă cheltuielilor ce vor fi efectuate în cadrul proiectului propus spre finanțare – Anexa 5 (la depunerea cererii de finanțare)

### Declarația privind respectarea aplicării principiului DNSH în implementarea proiectului

### Documente emise de APM pentru demararea investiției, în conformitate cu prevederile legislației în domeniu (la depunerea cererii de finanțare sau cel târziu la contractare)

* Decizia etapei de încadrare/Acord de mediu, după caz.

### Documente privind imobilele pe care se propune a se realiza investiția

* Declarația de eligibilitate – Secțiunea C din Anexa 5 (la depunerea cererii de finanțare)
* Extras de carte funciară pentru terenul și/sau construcția pe/în care se realizează investiția;
* Contract de concesiune/superficie, valabil pe o perioadă de minim 10 ani;
* Acordul scris al creditorului ipotecar, în cazul unei ipoteci.

### Documente privind capacitatea de reciclare

* Entitățile care colectează deșeuri vor prezenta scrisori de intenție, precontracte, sau orice altă dovadă a posibilității de a colecta o cantitate de deșeuri de minim 50% din capacitatea instalației solicitate la finanțare.
* Entitățile care sunt importatoare/producătoare vor prezenta scrisori de intenție, precontracte, sau orice altă dovadă a posibilității de reciclare a cantității de deșeuri declarate la Fondul pentru mediu.

### Documentația tehnico – economică și devizul general

Se va prezenta, *în funcție de gradul de maturitate a proiectului*, la cererea de finanțare sau la contactare:

* Certificat de urbanism, completat și eliberat conform reglementărilor în vigoare și aflate în termenul de valabilitate (la contractare obligatoriu);
* Studiu de Fezabilitate/Documentație de Avizare pentru Lucrări de Intervenție, întocmite, avizate și verificate în condițiile legii și însoțite de toate studiile, expertizele, avizele și acordurile specifice fiecărui tip de investiție, conform reglementărilor legale în vigoare\*;
* Proiectul tehnic (la depunerea cererii de finanțare sau cel târziu în maximum 6 luni de la aprobarea cererii de finanțare). În situația netransmiterii proiectului tehnic în termenele menționate nu se va încheia contractul de finanțare;
* Devizul general.

Se va transmite documentația tehnico-economică – SF/DALI/PT (după caz), împreună cu devizul general, în conformitate cu legislația în vigoare aplicabilă: H.G. nr. 907/2016, cu modificările și completările ulterioare.

Solicitantul se va asigura de menționarea în cerințele documentațiilor de atribuire a contractelor de achiziție (caietul de sarcini pentru elaborare SF/DALI/PT), a măsurilor privind respectarea obligațiilor prevăzute în PNRR pentru implementarea principiului „Do No Significant Harm” (DNSH) și va prezenta documentele justificative aferente.

De asemenea, se va atașa o anexă cu bugetul proiectului, având următoarea structură:

* Cheltuieli cu investiția de bază (cuprinzând cheltuielile aferente subcapitolelor 1, 2, 4, 5.1 și 5.3 din devizul general);
* Cheltuieli suport pentru realizarea investiției de bază (cuprinzând celelalte cheltuieli din devizul general).

### Documente financiare ale solicitantului

* Solicitantul va prezenta o declarație pe propria răspundere prin care certifică bonitateafinanciară necesară pentru susținerea contribuției proprii, precum și a eventualelor cheltuieli neeligibile în cadrul proiectului.

## Semnarea cererii de finanțare și a documentelor anexate

Pentru transmiterea cererilor de finanțare prin aplicația informatica, semnătura electronică extinsă a reprezentantului legal al solicitantului (individual/ lider de parteneriat) / împuternicitul solicitantului, trebuie să fie certificată în conformitate cu prevederile legale în vigoare.

Declarațiile în nume propriu ale reprezentantului legal al solicitantului pot fi semnate astfel:

* Olograf de către reprezentantul legal al solicitantului şi electronic (cu semnătură electronică extinsă, certificată în conformitate cu prevederile legale în vigoare) de către persoana împuternicită. Dacă este cazul, se va depune și documentul de împuternicire. Acesta reprezintă un document administrativ emis de reprezentantul legal, cu respectarea prevederilor legale în vigoare.

sau

* Electronic, cu semnătură electronică extinsă, certificată în conformitate cu prevederile legale în vigoare, de către reprezentantul legal al solicitantului.

Astfel, documentele anexate la cererea de finanțare vor fi încărcate în copie format pdf. sub semnătură electronică extinsă certificată a reprezentantului legal al solicitantului/persoanei împuternicite, după caz. Documentele anexate vor fi scanate integral, denumite corespunzător, ușor de identificat și lizibile.

|  |  |
| --- | --- |
|  | **Atenție!****Pentru declarațiile solicitate în nume personal ale reprezentantului legal nu se acceptă însușirea și semnarea acestora de către o altă persoană împuternicită.**  |

# Contractarea și implementarea proiectelor

## Contractarea proiectelor

AFM va întocmi documentațiile de contractare pentru proiectele care au fost acceptate în urma verificării, precum și în urma finalizării contestațiilor depuse, cu respectarea condiției de încadrare în alocarea apelului de proiecte.

Încheierea contractului este condiționată de prezentarea de către beneficiar a documentelor corespunzătoare momentului contractării, respectiv:

### Documente emise de APM pentru demararea investiției, în conformitate cu prevederile legislației din domeniu (cel târziu la contractare, dacă nu a fost prezentat la cererii de finanțare)

* Decizia etapei de încadrare/Acord de mediu, după caz.

### Documente privind imobilele pe care se propune a se realiza investiția

* Extras de carte funciară;
* Contract de concesiune/superficie, valabil pe o perioadă de minim 10 ani de la depunerea cererii de finanțare;
* Acordul scris privind realizarea investiției al creditorului ipotecar, în cazul unei ipoteci.

### Documentația tehnico – economică și devizul general

Se va prezenta, în funcție de gradul de maturitate a proiectului:

* Certificat de Urbanism, completat și eliberat conform reglementărilor legale în vigoare și aflate în termenul de valabilitate;
* Studiu de Fezabilitate/Documentație de Avizare pentru Lucrări de Intervenții, întocmite, avizate și verificate în condițiile legii și însoțite de toate studiile, expertizele, avizele și acordurile specifice fiecărui tip de investiție, conform reglementărilor legale în vigoare;
* Devizul general, cu defalcarea valorii aferente cheltuielilor eligibile din PNRR pe capitole și subcapitole de cheltuieli conform Ordinului 6385 și HG nr. 907/2016, cu modificările și completările ulterioare și a valorii TVA aferentă acestor tipuri de cheltuieli, inclusiv a cheltuielilor neeligibile și TVA aferentă acestora.

Se va transmite documentația tehnico – economică – SF/DALI/PT (după caz), împreună cu devizul general, în conformitate cu legislația în vigoare aplicabilă: H.G. nr. 907/2016, cu modificările și completările ulterioare.

Solicitantul se va asigura de menționarea în cerințele documentațiilor de atribuire a contractelor de achiziție (caietul de sarcini pentru elaborare SF/DALI/PT), a măsurilor privind respectarea obligațiilor prevăzute în PNRR pentru implementarea principiului „Do No Significant Harm” (DNSH) și va prezenta documentele justificative aferente.

De asemenea, dacă există modificări față de Anexa Buget de la cererea de finanțare, atunci se va atașa o anexă cu bugetul proiectului, având următoarea structură:

* **Cheltuieli cu investiția de bază** (cuprinzând cheltuielile aferente subcapitolelor 1, 2, 4 și 5.1 și 5.3 din devizul general)
* **Cheltuieli suport pentru realizarea investiției de bază** (cuprinzând celelalte cheltuieli din devizul general necesare implementării investiției de bază)

Se va avea în vedere detalierea separată a cheltuielilor pe categorii cheltuieli: eligibile și neeligibile.

### Certificate care să ateste lipsa datoriilor fiscale restante și graficul de reeșalonare a datoriilor către bugetul consolidat, dacă este cazul (la contractare) – documentele trebuie să se afle în perioada de valabilitate la data depunerii.

### Certificatul de cazier judiciar (la contractare) – documentul trebuie să se afle în perioada de valabilitate la data depunerii.

### Document din care să reiasă capacitatea de susținere a investiției

* Extras de cont și angajamentul beneficiarului că cel puțin 50% va fi menținută în cont și va fi utilizată exclusiv pentru asigurarea cofinanțării proiectului;
* Contract de credit aferent valorii totale a cofinanțării necesare implementării proiectului.

### Document emis de bancă/trezorerie care să conțină datele de identificare ale băncii/trezoreriei și ale contului aferent proiectului pentru care se solicită finanțare din PNRR (denumirea, adresa băncii/trezoreriei, codul IBAN al contului în care se derulează operațiunile cu AFM).

## Implementarea și monitorizarea proiectelor

Monitorizarea implementării contractelor de finanțare din punct de vedere tehnic și financiar se va realiza de către AFM.

Pe toată perioada de implementare a proiectului, beneficiarul:

* trebuie să respecte obligațiile prevăzute în PNRR pentru implementarea principiului „Do No Significant Harm” (DNSH) (“A nu prejudicia în mod semnificativ”), astfel cum este prevăzut la Articolul 17 din Regulamentul (UE) 2020/852 privind instituirea unui cadru care să faciliteze investițiile durabile;
* trebuie să notifice AFM asupra oricărei situații, eveniment ori modificare care afectează sau ar putea afecta respectarea condițiilor de eligibilitate/criteriilor de selecție aplicabile menționate în Ghidul specific în termen de cel mult 5 zile lucrătoare de la luarea la cunoștință a situației respective;
* trebuie să respecte prevederile legislației comunitare și naționale în domeniul dezvoltării durabile, egalității de șanse, egalității de gen și nediscriminării;
* trebuie să respecte prevederile legislației naționale în domeniul achizițiilor publice;
* este obligat să furnizeze orice informații de natură tehnică sau financiară legate de proiect, solicitate de către AFM, Autoritatea de Certificare, Autoritatea de Audit sau orice alt organism abilitat să verifice sau să realizeze auditul asupra modului de implementare a proiectelor finanțate din PNRR;
* este obligat să asigure accesul la documente și informații și accesul la fața locului al reprezentanților CE, ECA, AA, EPPO, OLAF, DLAF și DNA, ca urmare a unei adrese de notificare a auditului/controlului;
* are obligația arhivării şi păstrării în bune condiții a tuturor documentelor aferente acestora, în conformitate cu prevederile art. 132 din Regulamentul financiar, respectiv timp de 5 ani de la data plății soldului sau, în absența unei astfel de plăți, de la data efectuării ultimei raportări. Această perioadă este de 3 ani în cazul în care valoarea finanțării este mai mică sau egală cu 60.000 euro sau stabilită potrivit prevederilor normelor privind ajutorul de stat, după caz, oricare este mai lungă;
* are obligația păstrării evidenței informațiilor despre fondurile obținute pentru o perioadă de minimum 10 ani de la data la care au fost acordate ultimele fonduri;
* trebuie să îndeplinească măsurile legate de vizibilitatea fondurilor din partea Uniunii Europene, inclusiv, atunci când este cazul, afișând emblema Uniunii Europene și o declarație de finanțare corespunzătoare cu următorul conținut: "finanțat de Uniunea Europeană - NextGenerationEU", precum și prin oferirea de informații specifice coerente, concrete și proporționale unor categorii de public diverse, care includ mass-media și publicul larg, cu respectarea prevederilor Manualului de identitate vizuală a PNRR elaborat de către MIPE și aprobat prin ordin al ministrului.

AFM poate transmite solicitări de **clarificări/completări**. Netransmiterea unui răspuns complet și în termen la solicitarea de clarificări poate conduce la rezilierea contractului de finanțare, în conformitate cu prevederile ghidului specific/contractului de finanțare.

Perioada de implementare a activităților proiectului se referă atât la activitățile realizate înainte de depunerea cererii de finanțare, dar nu mai devreme de 01 februarie 2020, cât și la activitățile ce urmează a fi realizate după momentul semnării contractului de finanțare a proiectului. Perioada de implementare nu poate depăși data de 30.06.2026.

Astfel, **termenul limită de efectuare a recepției la terminarea lucrărilor este 30.06.2026.**

Beneficiarii care au încheiat contracte de finanțare cu AFM și care nu finalizează proiectul în perioada de eligibilitate a cheltuielilor vor suporta din bugetul propriu sumele necesare finalizării proiectelor după această perioadă (cheltuieli neeligibile).

în cazul neîndeplinirii integrale/parțiale a acțiunilor/ indicatorilor de proiect, respectiv până la termenele maximale aprobate, cu modificările și completările ulterioare, recuperarea sprijinului se va realiza cu respectarea principiului proporționalității.

Trimestrial, după semnarea contractului de finanțare, beneficiarul va depune la AFM un Raport de progres privind stadiul implementării proiectului. Acesta va cuprinde informații\* cu privire la:

* raportarea progresului înregistrat în desfășurarea procedurilor de achiziții publice aferente proiectului (contracte de achiziție publică în desfășurare, finalizate, planificate);
* raportare cu privire la îndeplinirea obligațiilor referitoare la asigurarea elementelor de identitate vizuală specifice MRR;
* raportare cu privire la progresul fizic al investiției;
* probleme și dificultăți întâmpinate;
* măsuri de remediere propuse;
* alte aspecte sau documente justificative, după caz.

\* *Lista este orientativă. Raportul de progres – formular tipizat va fi pus la dispoziție de AFM*.

Totodată, prin Raportul de progres se va asigura și colectarea datelor privind beneficiarul real al fondurilor, în conformitate cu art. 22 alin. (2) lit. (d) din Regulamentul (UE) 2021/241 al Parlamentului European şi al Consiliului din 12 februarie 2021

Raportul de progres – formular tipizat va fi pus la dispoziție de AFM.

### Autorizația de construire (AC) și Proiectul Tehnic (PT)

**În termen de cel mult 6 luni de la semnarea contractului de finanțare**, beneficiarul care nu a prezentat PT-ul la depunerea cererii de finanțare, va transmite Autorizația de Construire, împreună cu toate avizele obținute pe baza Certificatului de urbanism și Proiectul tehnic verificat în conformitate cu prevederile Legii nr. 10/1995 privind calitatea în construcții, republicată, cu modificările și completările ulterioare, împreună cu devizul general actualizat, precum și procesul-verbal de recepție a proiectului tehnic.

În situația nerespectării termenului, AFM poate proceda la rezilierea contractului de finanțare și la recuperarea sumelor plătite beneficiarului.

Solicitantul se va asigura de menționarea în cerințele documentațiilor de atribuire a contractelor de achiziție (caietul de sarcini pentru elaborarea proiectului tehnic), a măsurilor privind respectarea obligațiilor prevăzute în PNRR pentru implementarea principiului „Do No Significant Harm” (DNSH) și va prezenta documentele justificative aferente.

### Achizițiile

Furnizorii de lucrări de execuție/servicii/ echipamente vor fi selectați printr-o procedură deschisă, competitivă, transparentă și non-discriminatorie în conformitate cu legislația națională și europeană.

Toate procedurile de achiziții trebuie demarate până la sfârșitul anului 2023, în caz contrar, AFM poate proceda la rezilierea contractului de finanțare și la recuperarea sumelor plătite beneficiarului.

Contractul de execuție lucrări va cuprinde detaliat inclusiv măsurile privind respectarea obligațiilor prevăzute în PNRR pentru implementarea principiului „Do No Significant Harm” (DNSH) și tipul de documente prin care se va dovedi respectarea acestora.

Toate contractele de achiziție trebuie transmise la AFM cel târziu în luna iunie 2024, dar înainte de a solicita prin cereri de transfer sume aferente acestor contracte.

### Finanțarea

**Mecanismul de finanțare**

La semnarea contractului de finanțare sau odată cu depunerea cererii de transfer, beneficiarul trebuie să depună Graficul inițial estimativ privind estimările trimestriale de fonduri și termenele de depunere a cererilor de transfer, în care va preciza numărul estimat de cereri de transfer si valoarea acestora. Numărul de cereri și valorile aferente pot fi modificate ulterior prin depunerea de Grafice estimative rectificative.

Transferul către beneficiari al sumelor eligibile, conform prevederilor Ordonanței de urgență a Guvernului nr. 124/2021 și a normelor metodologice de aplicare a acestora, se realizează în baza cererilor de transfer depuse de beneficiari, în condițiile și pe baza documentelor prevăzute prin contractele de finanțare, precum și conform documentației justificative stabilite prin prezentul ghid.

**Cerere de transfer[[3]](#footnote-3) -** cererea depusă de către un beneficiar, prin care se solicită AFM virarea sumelor, în baza contractului de finanțare și a documentației justificative stabilite prin ghiduri specifice pentru demararea și finanțarea activităților proiectului.

Cu excepția transferului de sume pentru facturile reprezentând avansuri și plăți efectuate înainte de încheierea contractului de finanțare, cererea de transfer se depune numai după finalizarea integrală a cel puțin a unei faze din proiect (faze de proiectare sau faze de execuție).

Beneficiarii au obligația depunerii la AFM a Graficului estimativ privind estimările trimestriale de fonduri și termenele de depunere a cererilor de transfer, care se va actualiza ori de câte ori intervin modificări.

Beneficiarii depun la AFM cereri de transfer pentru plățile care urmează a fi efectuate, cu excepția cazului în care plățile au fost efectuate începând cu data de 1 februarie 2020, în condițiile art. 37 din Ordonanța de urgență a Guvernului nr. 124/2021, înainte de semnarea contractului de finanțare, pentru care se întocmesc cereri de transfer distincte care se transmit coordonatorilor de reforme și/sau investiții în termen de 15 zile lucrătoare de la aprobarea contractelor de finanțare.

**Termene de autorizare/plată**

În termen de 30 zile lucrătoare de la data depunerii cererii de transfer întocmite conform contractului de finanțare, AFM autorizează cheltuielile cuprinse în cererea de transfer și efectuează plata sumelor autorizate în termen de 10 zile lucrătoare de la aprobarea documentelor de către ordonatorul principal de credite.

În situația în care sunt necesare documente adiționale sau clarificări, termenul de 30 zile lucrătoare poate fi întrerupt fără ca perioadele de întrerupere cumulate să depășească 10 zile lucrătoare.

În cazul ultimei cereri de transfer depuse de beneficiar în cadrul proiectului, termene menționate anterior pot fi prelungite cu durata necesară efectuării tuturor verificărilor procedurale, dar fără a depăși 50 de zile lucrătoare de la data depunerii cererii de transfer.

După efectuarea plății, AFM notifică beneficiarul cu privire la plata aferentă cheltuielilor autorizate din cererea de transfer.

**Reconcilierea contabilă**

Beneficiarii de proiecte finanțate din fonduri europene au obligația să țină pentru fiecare proiect o evidență contabilă distinctă, folosind conturi analitice distincte.

În vederea efectuării reconcilierii contabile dintre conturile contabile ale AFM și cele ale beneficiarilor pentru proiectele implementate în cadrul PNRR, beneficiarii au obligația transmiterii trimestriale, până la data de 20 a lunii următoare perioadei de raportare, a formularului - *Notificare cu privire la reconcilierea contabilă*, din care să rezulte sumele primite de la AFM, conform prevederilor din contractele de finanțare.

**Cererile de transfer**

Fiecare cerere de **transfer** transmisă de beneficiar trebuie să reflecte separat, pentru fiecare an calendaristic, cheltuielile efectuate în cadrul proiectului.

AFM își rezervă dreptul de a refuza integral/parțial efectuarea plății aferentă unei cereri de transfer, dacă nu au fost transmise documentele menționate la secțiunile anterioare, în termenele solicitate și cu respectarea prevederilor legale sau ale contractului de finanțare încheiat.

Beneficiarii care efectuează plăţi în valută în cadrul proiectului solicită prin cererile de transfer contravaloarea în lei a acestora la cursul Băncii Naţionale a României, denumită în continuare BNR, din data întocmirii documentelor de plată în valută.

**Documente anexate cererii de transfer:**

* Facturi fiscale;
* Adeverințe, după caz;
* Extrase de cont (pentru plățile care au fost efectuate începând cu 1 februarie 2020, în condițiile art. 37 din Ordonanța de Urgență a Guvernului nr. 124/2021, înainte de semnarea contractului de finanțare);
* Centralizatorul situațiilor de lucrări;
* Procesele –verbale pe faze determinante;
* Procesele – verbale de recepție parțială, dacă este cazul;
* Procesul – verbal de recepție la terminarea lucrărilor (la ultima cerere de transfer);
* Procesul – verbal de punere în funcțiune, care să ateste că bunurile recepționate sunt noi;
* Documente justificative care să demonstreze implementarea principiului de „a nu prejudicia în mod semnificativ” (DNSH – „Do No Significant Harm”) în etapa de execuție a lucrărilor, așa cum sunt solicitate și asumate prin Declarația privind respectarea aplicării principiului DNSH în implementarea proiectului;
* Alte documente, după caz.

**Notă**

*Toate documentele prezentate în perioada de implementare, inclusiv cele anexate cererii de transfer trebuie să fie în conformitate cu prevederile legislației incidente și cu respectarea obligațiilor prevăzute în PNRR.*

**Condițiile de implementare prevăzute prin prezentul Ghid se vor completa prin Instrucțiuni emise de AFM și Notificate beneficiarilor.**

### Perioada de durabilitate

Prin perioada de durabilitate a proiectului se înțelege perioada de menținere obligatorie a investiției după finalizarea implementării proiectului (minimum 5 (cinci) ani de la efectuarea plății finale).

În perioada de durabilitate beneficiarul finanțării din PNRR trebuie să:

* Mențină investiția realizată (asigurând mentenanța și serviciile asociate necesare);
* Nu realizeze o modificare asupra calității de proprietar/administrator al investiției componentă a proiectului, decât în condițiile prevăzute în contractul de finanțare;
* Nu realizeze o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale investiției;

Pe perioada de durabilitate a proiectului, beneficiarul:

* Trebuie să notifice AFM asupra oricărei situații, eveniment ori modificare care afectează sau ar putea afecta respectarea condițiilor de eligibilitate/criteriilor de selecție aplicabile menționate în Ghidul specific în termen de cel mult 5 zile lucrătoare de la luarea la cunoștință a situație respective;
* Trebuie să respecte prevederile legislației comunitare și naționale în domeniul dezvoltării durabile, egalității de șanse, egalității de gen și nediscriminării;
* Este obligat să furnizeze orice informații de natură tehnică sau financiară legate de proiect, solicitate de către AFM, Autoritatea de Certificare, Autoritatea de Audit sau orice alt organism abilitat să verifice sau să realizeze auditul asupra modului de implementare a proiectelor finanțate din PNRR;
* Este obligat să asigure accesul la documente și informații și accesul la fața locului al reprezentaților CE, ECA, AA, EPPO, OLAF și DNA, ca urmare a unei adrese de notificare a auditului/controlului;
* Are obligația arhivării și păstrării în bune condiții a tuturor documentelor aferente acestora, în conformitate cu prevederile art. 132 din Regulamentul financiar, respectiv timp de 5 ani de l data plății soldului sau, în absența unei astfel de plăți, de la data efectuării ultimei raportări. Această perioadă este de 3 ani în cazul în care valoarea finanțării este mai mică sau egală cu 60.000 euro sau stabilită potrivit prevederilor normelor privind ajutorul de stat, după caz, oricare este mai lungă;
* Are obligația păstrării evidenței informațiilor despre fondurile obținute pentru o perioadă de minimum 10 ani de la data la care au fost acordate ultimele fonduri;
* Trebuie să mențină măsurile legate de vizibilitatea fondurilor din partea Uniunii Europene, inclusiv, atunci când este cazul, afișând emblema Uniunii Europene și o declarație de finanțare corespunzătoare cu următorul conținut: „finanțat de Uniunea Europeană – NextGenerationEU”, precum și prin oferirea de informații specifice coerente, concrete și proporționale unor categorii de public diverse, care includ mass – media și publicul larg, cu respectarea prevederilor Manualului de identitate vizuală a PNRR, elaborat de către MIPE și aprobat prin ordin al ministrului.

# Modificarea ghidului solicitantului

Se pot emite ordine de modificare a prevederilor prezentului ghid pentru actualizarea cu eventualele modificări legislative aplicabile sau pentru îmbunătățirea procesului de verificare, în cuprinsul cărora vor exista și prevederi tranzitorii pentru proiectele aflate în procesul de verificare, pentru asigurarea principiului tratamentului nediscriminatoriu al tuturor solicitanților de finanțare. AFM va emite instrucțiuni în aplicarea prevederilor prezentului ghid. Pentru asigurarea principiului transparenței AFM va publica ordinele de modificare a prezentului ghid pe pagina de internet a autorității.

# Anexe

|  |  |
| --- | --- |
| Anexa 1 | Instrucțiuni de completare a Cererii de finanțare (model) |
| Anexa 2 | Grila de verificare a conformității administrative și eligibilității *– grila se va definitiva după consultarea publică* |
| Anexa 3 | Clauzele contractuale specifice (model orientativ) - *se va definitiva după consultarea publică* |
| Anexa 4 | Lista de verificare a respectării principiilor DNSH Componenta 3 – Investiția 1 - *se va definitiva după consultarea publică* |
| Anexa 5 | Modele standard sau orientative |

1. Valoarea suplimentară este alocată conform art. 24 alin (1) din ORDONANŢĂ DE URGENŢĂ nr. 124 din 13 decembrie 2021 privind stabilirea cadrului instituțional şi financiar pentru gestionarea fondurilor europene alocate României prin Mecanismul de redresare şi reziliență, precum şi pentru modificarea şi completarea Ordonanței de urgență a Guvernului nr. 155/2020 [↑](#footnote-ref-1)
2. Beneficiarul ajutorului trebuie să asigure o contribuție financiară de cel puțin 25% din costurile eligibile, ceea ce limitează la maximum 75% intensitatea ajutorului de stat regional. [↑](#footnote-ref-2)
3. Conform prevederilor OUG nr. 124/ 2021, cu modificările și completările ulterioare [↑](#footnote-ref-3)